Test1

## Εισαγωγή<a href="#"></a>

### 1. Με δύο λόγια, τι είναι το Peace Off<a href="#1-peace-off"></a>

To Peace Off είναι ένα multiplayer RPG browser game. Ο κάθε παίκτης ξεκινάει το ταξίδι του διαλέγοντας μία από τις 3 φυλές (tribes) της Tetractys, της μοναδικής μεγάλης ηπείρου του πλανήτη Froso. Έχοντας από την αρχή κάποιες μονάδες ανάπτυξης στα 6 βασικά (attributes) και στα 3 ειδικά (signs) χαρακτηριστικά του, τα αναβαθμίζει, τοποθετώντας τις μονάδες δεξιότητας (skill points) που αποκτάει, από την επιβράβευση των επιτυχημένων αποστολών του, λαμβάνοντας μέρος σε πρωταθλήματα (tournaments) ή συμβάντα (events) και από την αύξηση της εμπειρίας του (XP points).

### 2. Πλανητικά, χαρτογραφικά και μετεωρολογικά στοιχεία<a href="#2"></a>

Η Tetractys είναι μια ήπειρος (στο μέγεθος της Αφρικής) που καταλαμβάνει περίπου το μισό ημισφαίριο του πλανήτη Froso γύρω από τον Βόρειο Πόλο του. Ο άξονας του Froso βρίσκεται ακριβώς σε γωνία 90 μοιρών με τον ήλιο του πλανητικού του συστήματος, με αποτέλεσμα να υπάρχουν περίοδοι που ο κάθε πόλος του είναι στραμμένος συνεχώς προς τον ήλιο (καλοκαίρι) και άλλες που είναι εντελώς στην σκιά (δριμύ και συνεχές ψύχος).

Λόγω της πολύ μεγάλης διάρκειας της περιστροφής του πλανήτη η μετάβαση από την μία εποχή στην άλλη διαρκεί χιλιάδες χρόνια (ένα έτος του πλανήτη αντιστοιχεί σε 3.852 γήινα χρόνια). Ως εκ τούτου υπάρχουν εποχές ακμής και πολιτιστικής ανάπτυξης και πλήρους παρακμής και αφανισμού. Η Tetractys είναι η μόνη μεγάλη ήπειρος του πλανήτη. Στο άλλο ημισφαίριο υπάρχει μια τεράστια υδάτινη έκταση και μικρά, ασήμαντα νησάκια. Αποτελείται από τέσσερεις μεγάλες χερσονήσους (Aurora, Northa, Longa, Gelida) που περιβάλλουν μια εσωτερική, όχι κλειστή, θάλασσα.

Στην εποχή που αναφερόμαστε όλη σχεδόν η Tetractys είναι στραμμένη προς τον ήλιο συνεχώς και η μόνη διαφορά είναι το ύψος στο οποίο βρίσκεται ο ήλιος στον ορίζοντα. **<a href="tetractys-global-map">Εδώ</a>** μπορείτε να δείτε μια κάτοψη του βορείου ημισφαιρίου. Ο πλανήτης γυρνάει γύρω από τον εαυτό του ακριβώς σε 24 ώρες, δηλαδή η διάρκεια μιας μέρας είναι όσο και στη γη.

### 3. Πολιτιστικά στοιχεία<a href="#3"></a>

Στον πλανήτη ζούνε αρκετά διαφορετικά νοήμονα είδη. Τα πολυπληθέστερα είναι 3 ανθρωπόμορφες φυλές, προερχόμενες από έναν κοινό πρόγονο, οι Pi-rait, Nin-zaa και Zom-bee. Κατοικούσαν στις παραθαλάσσιες περιοχές οι πρώτοι, στα δάση οι δεύτεροι και στις σπηλιές και στα βουνά οι τρίτοι, αλλά τώρα πια ζούνε ανακατεμένα και διάσπαρτα σε όλη την ήπειρο.

Υπάρχουν επίσης πάρα πολλές μη ανθρωπόμορφες φυλές αλλά λίγες από αυτές έχουν σημαντικούς πληθυσμούς και είναι συνήθως συγκεντρωμένοι είτε στις κρύες παρυφές της ηπείρου είτε στο ηλιοκαμμένο κέντρο της. O σημαντικότερος ίσως κάτοικος του πλανήτη είναι ένα αχρονικό πλάσμα, αρχέγονο δείγμα της εξελικτικής πορείας, κάτοικος του εκάστοτε σκοτεινού ημισφαιρίου, που έχει ζήσει πάμπολλες περιόδους ακμής και παρακμής, γνωστός στην αρχαία γλώσσα ως Dim-bo-o. Οι περισσότεροι λαοί της Tetractys των αποκαλούν Abat-jour: λόγω της αδυναμίας του να εκτεθεί απευθείας σε ηλιακό φως, τις ελάχιστες φορές που χρειάζεται να εμφανιστεί στο φως κυκλοφορεί με ένα ολόσωμο κυλινδρικό κάλυμμα.

### 4. Η παγκόσμια ειρήνη και η αρχαία προφητεία<a href="#4"></a>

Την εποχή που ξεκινάει το ταξίδι έχει επέλθει παγκόσμια ειρήνη στην Tetractys χάρη στις συνεχείς προσπάθειες του Dim-bo-o. Σε γενικές γραμμές οι κάτοικοι της ηπείρου δεν είναι πολεμοχαρείς, αλλά τους αρέσει να επιδεικνύουν τις πολεμικές τους δεξιότητες σε ειδικούς χώρους, τις αρένες, παλεύοντας συνεχώς μεταξύ τους. Δεν είναι η πρώτη φορά που ο Dim-bo-o προσπαθεί να φέρει την ειρήνη αλλά αυτή τη φορά είναι πιο οργανωμένος από ποτέ. Έχει φροντίσει στις απαρχές του τρέχοντα κύκλου της πολιτισμικής ακμής να διασπείρει μια προφητεία, *the prophecy of revival*, ότι δηλαδή θα έρθει η παγκόσμια ειρήνη όταν οι στήλες του αρχαίου κτίσματος στο νησί *territalaa* δεν θα ρίξουν καθόλου σκιά όλο το 24ωρο. Το κτίσμα αυτό βρίσκεται ακριβώς στον Βόρειο Πόλο και όντως έρχεται η στιγμή που αυτό συμβαίνει και έτσι οι λαοί της Tetractys, προληπτικοί οι περισσότεροι από αυτούς, πείθονται ότι αυτή είναι η μοίρα τους, η παγκόσμια ειρήνη.

### 5. Η αντιπροφητεία<a href="#5"></a>

Δυστυχώς για τον Dim-bo-o το σχέδιο του κινδυνεύει να καταστραφεί από μια παρεξήγηση. Ανάμεσα στα μικρά στοιχεία που έχει διασπείρει για την εδραίωση της ειρήνης στην συνείδηση των λαών της Tetractys είναι ένα υπέροχο τραγούδι γραμμένο για την ειρήνη. Έχει φροντίσει επιμελώς να κρύψει τους στίχους και την παρτιτούρα του σε κάποιο συγκεκριμένο σημείο ώστε να το βρει ένας χαρισματικός μουσικός της εποχής και να το κάνει σουξεδάκι. Για κακή του τύχη, ενώ η παρτιτούρα φτάνει στα χέρια του μουσικού άθικτη, οι στίχοι είναι αλλοιωμένοι και το σουξέ έχει σημαντικά αλλάγμένη την κύρια επωδό: "All we are slaying, don't give peace a chance". Φανατικοί οπαδοί του τραγουδιού (ανάμεσά τους και εσύ) αποφασίζουν να αντιταχθούν στα σχέδια του Dim-bo-o και εδώ αρχίζει στην ουσία το μεγάλο σου ταξίδι.

### 6. Τα Locum και οι αρένες<a href="#6-locum"></a>

Προσπαθώντας να προλάβει τους οπαδούς της αντιπροφητείας ο Dim-bo-o στέλνει φιλικά προς αυτόν πλάσματα τα οποία εγκαθίστανται σε στρατηγικά σημεία της ηπείρου, ως τοποτηρητές της ειρήνης. Έχουν τη γενική ονομασία Locum. Διάσπαρατα σε όλη την περιοχή υπάρχουν απομεινάρια από αρχαίες πύλες μετακίνησης, που λειτουργούσαν με τη μέθοδο της τηλεμεταφοράς. Η τεχνολογία στην οποία βασίστηκε η κατασκευή τους έχει χαθεί στον προηγούμενο κύκλο ακμής και παρακμής, αλλά οι πύλες λειτουργούν ακόμα. Λόγω του θαυμασμού των λαών της Tetractys για αυτή τη χαμένη τεχνική έχουν επιλέξει αυτές τις τοποθεσίες για να χτίσουν τις αρένες τους, στις οποίες εξασκώντουσαν στις πολεμικές τέχνες.

Ο Dim-bo-o έχει στείλει πανίσχυρα πλάσματα, τα *Mother Locum*, σε κάθε μία από τις 30 αυτές αρένες για να σιγουρευτεί ότι δεν θα αναβιώσει το παλαιό έθιμο των πολεμικών αγώνων εξάσκησης. Γύρω από αυτές, σε κομβικά σημεία, υπάρχουν άλλοι τοποτηρητές, τα *Evergreen Locum*, τα οποία είναι μεν λιγότερο ισχυρά από τα Mother, αλλά έχουν την ικανότητα της αναγέννησης, καθιστώντας τα στην ουσία απέθαντα (immortal). Κάθε αναγεννημένο Evergreen (gen rank), είναι ισχυρότερο από τον προπάτορά του (ancestor). H δύναμη κάθε evergreen επιδρά και στη δύναμη των υπόλοιπων Locum που είναι διάσπαρτα στην περιοχή του. Αυτά τα Locum προέρχονται από διάφορες φυλές και διαφορετικά είδη για αυτό το λόγο τους έχει δοθεί η ονομασία *Anon Locum*. Τα Anon Locum κυκλοφορούν στις περιοχές γύρω από τα Evergreen και εμποδίζουν με τη σειρά τους την πορεία σου στο χάρτη, παρόλο που είναι σαφώς ασθενέστερα των άλλων Locum.

### 7. To τέλος του ταξιδιού σου (Ειρήνη προτείνω τη λέξη journey και όχι trip or travel)<a href="#7-to-journey-trip-or-travel"></a>

Ο βασικός σκοπός είναι να διώξεις όλα τα Mother Locum που είναι εγκατεστημένα σε κάθε μία από τις 30 αρένες. Το ταξίδι σου δεν είναι εύκολο, απαιτεί να βελτιώνεσαι συνεχώς για να αντιμετωπίσεις τις προκλήσεις και τον αυξανόμενο βαθμό δυναμικότητας των Locum που συναντάς. Σε τακτά διαστήματα ο Dim-bo-o φοβούμενος την επέλαση τόσο τη δική σου όσο και των συμπαικτών σου στέλνει το υπέρτατο όπλο του, τα *Lofty Locum*, όντα πανίσχυρα με ικανότητα να διαισθάνονται το φόβο και τη δύναμη των αντιπάλων τους και να τροποποιούν αυτόματα την τεχνική τους. Το μόνο μειονέκτημά τους είναι η ταχύτητά τους. Το όντα αυτά είναι εκπληκτικά δυσκίνητα, ως εκ τούτου ο Dim-bo-o μπορεί να κάνει περιορισμένο αριθμό επεμβάσεων με τα Lofty Locum, κατά τη διάρκεια της προσπάθειάς σου να απελευθερώσεις τις αρένες.

Αν και όταν κάποιος παίκτης καταφέρει να απελευθερώσει όλες τις αρένες, ο Dim-bo-o κάνει την τελευταία του κίνηση και στέλνει όλα τα Lofty Locum που διαθέτει. Η τελική μάχη με τα Lofty Locum, όπως και οι προηγούμενες, απαιτεί τη συνεργασία σου με άλλους παίκτες. Μόνος σου δεν έχεις ελπίδα να τα καταφέρεις. Έτσι, για την αποτελεσματικότερη αντιμετώπιση των δυσκολιών συμμετέχεις μαζί με άλλους παίκτες σε ομάδες συνεργασίας (guilds) από την αρχή του ταξιδιού σου. Τα guilds συμμετέχουν σε πρωταθλήματα εξάσκησης με σκοπό την βελτίωσή τους και την βελτίωση των μελών τους και την προετοιμασία για την τελική αναμέτρηση.

Όλες οι λεπτομέρειες του ταξιδιού σου, οι δυνατότητές σου, οι ευκαιρίες που σου προσφέρονται να επιδείξεις τις ικανότητές σου και η επιβράβευση των προσπαθειών σου περιγράφονται αναλυτικά στα επόμενα κεφάλαια. Το μόνο που χρειάζεται να ξέρεις αυτή τη στιγμή είναι ότι εσύ απλά διεκδικείς το δικαίωμά σου να συναγωνίζεσαι μαζί με τις άλλες φυλές στην πιο ευγενική άμιλα: στην επίδειξη των ικανοτήτων σου. Αν θα τα καταφέρεις είναι στο δικό σου χέρι. Σε εμάς, που έχουμε ζήσει αυτό το ταξίδι σε προηγούμενους πλανητικούς κύκλους, δεν μας επιτρέπεται να σου πούμε παρά το εξής: Δεν θα είναι εύκολο, δεν θα είναι σύντομο, κάποιες φορές θα κουραστείς ή θα απογοητευτείς. Δεν θα είσαι όμως μόνος στην πορεία σου, θα έχεις τη συντροφιά των φίλων σου, των συναγωνιστών σου. Και σιγά-σιγά θα ανακαλύψεις ότι είναι ένα συναρπαστικό ταξίδι, και μάλιστα τόσο συναρπαστικό όσο εσύ θελήσεις να το κάνεις.